CELEX: 32013D0502
Language: sk
Date: 2013-10-11 00:00:00
Title: 2013/502/EÚ: Vykonávacie rozhodnutie Komisie z  11. októbra 2013 , ktorým sa mení rozhodnutie 2005/7/ES, ktorým sa schvaľuje metóda klasifikácie trupov z ošípaných na Cypre, pokiaľ ide o alternatívnu obchodnú úpravu takýchto trupov [oznámené pod číslom C(2013) 6583]

15.10.2013   
            
            
               SK
            
            
               Úradný vestník Európskej únie
            
            
               L 273/37
            
         VYKONÁVACIE ROZHODNUTIE KOMISIE
   z 11. októbra 2013,
   ktorým sa mení rozhodnutie 2005/7/ES, ktorým sa schvaľuje metóda klasifikácie trupov z ošípaných na Cypre, pokiaľ ide o alternatívnu obchodnú úpravu takýchto trupov
   [oznámené pod číslom C(2013) 6583]
   (Iba grécke znenie je autentické)
   (2013/502/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. m) v spojení s jeho článkom 4,
   keďže:
   
               (1)
            
            
               Rozhodnutím Komisie 2005/7/ES (2) sa schválilo, že sa na Cypre môže používať alternatívna obchodná úprava jatočných tiel ošípaných.
            
         
               (2)
            
            
               Cyprus požiadal Komisiu o schválenie používania obchodnej úpravy jatočných tiel ošípaných, ktorá sa líši od alternatívnej obchodnej úpravy schválenej v článku 2 rozhodnutia 2005/7/ES, ako aj od štandardnej obchodnej úpravy definovanej v bode B.III prvom odseku prílohy V k nariadeniu (ES) č. 1234/2007.
            
         
               (3)
            
            
               Na základe bodu B.III druhého odseku prílohy V k nariadeniu (ES) č.1234/2007 môžu členské štáty v prípadoch, keď sa bežná obchodná prax na ich území líši od štandardnej obchodnej úpravy, získať povolenie na inú prezentáciu jatočných tiel ošípaných, ktorá sa líši od štandardnej obchodnej úpravy definovanej v prvom odseku uvedeného bodu. Cyprus vo svojej žiadosti uviedol, že na jeho území je obchodnou praxou prezentovať jatočné telá s jazykom, obličkami a obličkovým tukom. Táto obchodná úprava, ktorá sa líši od štandardnej obchodnej úpravy, by sa teda mala na Cypre schváliť.
            
         
               (4)
            
            
               Táto odlišná obchodná úprava by sa s cieľom stanoviť predbežnú cenu jatočných tiel ošípaných na porovnateľnom základe mala zohľadniť prispôsobením hmotnosti zaznamenanej v takýchto prípadoch vo vzťahu k hmotnosti pri štandardnej obchodnej úprave.
            
         
               (5)
            
            
               Rozhodnutie 2005/7/ES by sa preto malo zodpovedajúcim spôsobom zmeniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO ROZHODNUTIE:
   Článok 1
   Článok 2 rozhodnutia 2005/7/ES sa nahrádza takto:
   
      „Článok 2
      Na rozdiel od štandardnej obchodnej úpravy uvedenej v bode B.III prvom odseku prílohy V k nariadeniu (ES) č. 1234/2007 sa na Cypre môžu jatočné telá ošípaných prezentovať s jazykom, obličkami a obličkovým tukom pred určením hmotnosti a klasifikáciou.
      V prípade takejto obchodnej úpravy sa zaznamenaná hmotnosť jatočného tela za tepla upraví podľa tohto vzorca:
      
         .“
   
   Článok 2
   Toto rozhodnutie je určené Cyperskej republike.
   
      V Bruseli 11. októbra 2013
      
         
            Za Komisiu
         
         Dacian CIOLOȘ
         
            člen Komisie
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Rozhodnutie Komisie 2005/7/ES z 27. decembra 2004, ktorým sa schvaľuje metóda klasifikácie trupov z ošípaných na Cypre (Ú. v. EÚ L 2, 5.1.2005, s. 19).